recursal/SuperWikiNEXT-32B huggingface dataset:
Надвојвода од Австрија, Војвода од Лотиер, Војвода од Брабант, Војвода од Лимбург, Луксембург и ГелдернПредлошка:SHORTDESC:Надвојвода од Австрија, Војвода од Лотиер, Војвода од Брабант, Војвода од Лимбург, Луксембург и Гелдерн

**Албрехт VII**  (германски: *Albrecht VII von Österreich, Albrecht der Fromme*, роден на 13 ноември 1559

 во Винер Нојштат - починал на 15 јули 1621

 во Брисел) — владетел од Хабсбуршката династија како надвојвода од Австрија (1619) и намесник на Шпанските Ниски Земји (1596–1621).

Рани години
-----------

Албрехт VII бил петтиот син на царот Максимилијан II и неговата сопруга Марија Шпанска. Тој бил воспитуван во дворот на кралот Филип II и бил подготвуван да стане свештеник.

На 3 мај 1577 година Папа Григориј XIII го направил кардинал. Во ноември 1594 година, тој за краткo бил архиепископ на Филипи (денешна Грција) и архиепископ на Толедо (1584-1598) во Шпанија. Од 1583 до 1595 година Албрехт бил поткрал на Португалија и потоа генералгувернер на јужна Холандија.

Владеење
--------

Албрехт го напуштил свештенствто во 1598 година и се оженил за Изабела-Клара Шпанска, 32 годишната ќерка на Филип, кој му ја дал Холандија како мираз. Двојката заминала во шпанските Ниски Земји, каде Албрехт управувал од 1599 година со титулата војвода од Бургундија (1598).

На 2 јули 1600 година Албрехт бил поразен од Мориц Орански, склучил во 1609 година дванаесетгодишен мировен договор и починал во јули 1621 во Брисел, непосредно пред војната да започне повторно.

Надворешни врски
----------------

|  |  |
| --- | --- |
| Ризница | „Албрехт VII (надвојвода на Австрија)" на Ризницата ? |

* Caeiro, Francisco (1961). *O arquiduque Alberto de Áustria: Vice-rei e inquisidor-mor de Portugal, cardeal legado do papa, governador e depois soberano dos Países Baixos: Historia e arte*. Neogravusa.
* Morgan, Hiram (1993). *Tyrone’s Rebellion: The Outbreak of the Nine Years’ War in Tudor Ireland*. Boydell Press. ISBN 978-0-86193-224-5.
* Duerloo, Luc (editor); Thomas, Werner (editor) (1998). *Albrecht & Isabella, 1598–1621: Catalogus*. Brepols. ISBN 2-503-50724-7.CS1-одржување: излишен текст: список на автори (link)
* Thomas, Werner (editor); Duerloo, Luc (editor) (1998). *Albert & Isabella, 1598–1621: Essays*. Brepols. ISBN 2-503-50726-3.CS1-одржување: излишен текст: список на автори (link)
* Allen, Paul C. (2000). *Philip III and the Pax Hispanica, 1598-1621: The Failure of Grand Strategy*. Yale University Press. ISBN 0-300-07682-7.
* Feros, Antonio (2000). *Kingship and Favoritism in the Spain of Philip III, 1598–1621*. Cambridge University Press. ISBN 0-521-56113-2.
* Duerloo, Luc; Wingens, Marc (2002). *Scherpenheuvel: Het Jeruzalem van de Lage Landen*. Davidsfonds. ISBN 90-5826-182-4.
* Duerloo, Luc (2012). *Dynasty and Piety: Archduke Albert (1598-1621) and Habsburg Dynastic Culture in an Age of Religious Wars*. Ashgate. ISBN 9780754669043.
**КК Жито Вардар** е поранешен македонски кошаркарски клуб од Велес. Клубот е поранешен учесник во Првата македонска кошаркарска лига.

Историја
--------

Клубот бил основан во 1954 година.

Жито Вардар бил вицепрвак во Првата лига во сезоната 1996/97 година. Поради финансиски причини Жито Вардар се повлекол од домашното првенство пред сезоната 2003/04.

Поврзано
--------

* Прва македонска кошаркарска лига
* Куп на Македонија
* Македонска кошаркарска федерација
* Спорт во Велес
* Кошарка во Македонија

Надворешни врски
----------------

* Профил на КК Жито Вардар на fibaeurope.com
Портрет на млад човек од семејството Чиги облечен во *грос-поинт де Венис* јака, 17 век 
**Поинт де Вениз** е венецијанска иглена чипка од 17 век која се одликува со лизгачки цветни дезени со дополнителни цветни мотиви работени во релјеф. До средината од 17 век, таа ја надминала фламанската чипка како најпосакуваниот тип на чипка во современата европска мода.

Видови
------

Почнувајќи од 1620 година, таа станала поделена на венецијанска издигната чипка и венецијанска рамна чипка. Првиот се одликува со тоа што има подигната шема создадена преку употреба на кордонета обработена со отвор за копче, така што кривите постигнале покачен квалитет сличен на релјефна резба.

Наводи
------

1. ↑  Montupet and Schoeller, *Lace: The Elegant Web*, p. 34

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Војвода од Австрија и ШтаерскаПредлошка:SHORTDESC:Војвода од Австрија и Штаерска

**Леополд I Победоносецот** (германски: *Leopold I Der Glorwürdige*, роден во 4 август 1290

 во Виена - починал на 28 февруари 1326

 во Стразбур) — владетел од Хабсбуршката династија како војвода од Австрија и Штаерска (1308-1326) заедно со својот брат Фридрих Убавиот.

Рани години
-----------

Леополд бил третиот син на римско-германскиот крал Албрехт I († 1308) од Хабсбуршката династија и Елизабета Тиролска.

Негови браќа биле Рудолф, крал на Бохемија, Фридрих Убавиот, војводите на Австрија Албрехт II, Отон IV и Хајнрих.

Управување
----------

По смртта на неговите родители Леополд I станал глава на Хабсбуршката династија. Тој управувал со Горна Австрија и помагал на својот брат Фридрих Убавиот во безуспешниот избор за германски крал против Лудвиг од Баварија. Поради својот неуспех, Леополд и неговиот брат не го прифатиле изборот на Лудвиг IV за цар, па земјата била внесена во граѓанска војна. На 9 ноември 1313 година Фридрих бил поразен од Лудвиг кај Гамелсдорф и во 1314 година додека на 15 ноември 1315 година бил поразен и самиот Лудвиг I во битката против Швајцарците. Овиј конфликт дополнително ја намалила силата на Хабсбурговците. По поразот, на 28 септември 1322 година, Леополд се залагал интензивно за ослободување на својот брат кој бил заробен од Лудвиг IV. Тој влегол во преговори со Лудвиг, предавајќи му ја царската регалија.

Семејство
---------

Во 1315 година Леополд се оженил за Катарина Савојска. Тие имале две деца:

* Агнес
* Катарина

Наводи
------

1. 1 2 3 4  „*Leopold I. Habsburger, geb. 1290*" (англиски). Austria-Forum. Посетено на 23 март 2016.
**Марјан Лазовски** (Скопје, 7 септември 1962

 - Скопје, 19 декември 2020

) — македонски поранешен професионален кошаркар и поранешен тренер на КК Работнички, МЗТ Аеродром, Вардар и АМАК СП.
Лазовски служел како помошен тренер на Македонската кошаркарска репрезентација пет години. Во февруари 2012, бил именуван за главен тренер, откако поранешниот Марин Докузовски одлучил да не продолжи со работа. Од 5 октомври 2012 година, Лазовски се повлекол од функцијата селектор на кошаркарската репрезентација на Македонија, ставајќи ги здравствените причини и потребите на клупскиот тим, како прв приоритет.

Наводи
------

1. ↑  „Почина поранешниот кошаркараки селектор Марјан Лазовски". *А1он* (англиски). 2020-12-19. Посетено на 2020-12-19.
2. ↑
3. ↑  Lazovski now in charge of the Macedonians Архивирано на 3 март 2016 г.
4. ↑  „архивски примерок". Архивирано од изворникот на 2012-10-07. Посетено на 2020-12-19.

Надворешни врски
----------------

* Coach Profile
* Player Profile
**Бета протеобактериите** (**Betaproteobacteria**) сочинуваат една класа на протеобактерии.

Бета протеобактериите се состојат од неколку групи на аеробни или факултативни бактерии кои се силно разнообразни во поглед на разградувачките капацитети, но исто така содржат хемолитотрофни родови (како на пример, амонијак-оксидирачкиот род *Nitrosomonas*) и некои фототрофи (членови на родовите *Rhodocyclus* и *Rubrivivax*). Бета протеобактериите имаат улога во азотната фиксација кај различни типови на растенија, при што го оксидираат амониумовиот јон до нитрит — важно хемиско соединение потребно за функционирањето на растението. Многу од нив се наоѓаат во примероци земени од животната средина, како отпадна вода или почва. Патогени видови во рамките на оваа класа се оние од фамилијата *Neisseriaceae* (кои предизвикуваат гонореја и менингитис) и видови од родот *Burkholderia*.

Систематика
-----------

Во класата на бета протеобактерии се наоѓаат следните редови

* Burkholderiales Garrity et al. 2006
* Hydrogenophilales Garrity et al. 2006
* Methylophilales Garrity et al. 2006
* Neisseriales Tønjum 2006
* Nitrosomonadales Garrity et al. 2006,
* „Procabacteriales"
* Rhodocyclales Garrity et al. 2006

Некои од поважните фамилии се:

* Alcaligenaceae
* Burkholderiaceae
* Comamonadaceae
* Gallionellaceae
* Hydrogenophilaceae
* Methylophilaceae
* Neisseriaceae
* Nitrosomonadaceae
* Oxalobacteraceae
* Rhodocyclaceae
* Spirillaceae

Наводи
------

1. ↑  „www.ncbi.nlm.nih.gov". Посетено на 2009-03-19.
2. ↑  „архивски примерок". Архивирано од изворникот на 2008-10-06. Посетено на 2009-11-05.
3. ↑  J.P. Euzéby: *List of Prokaryotic Names with Standing in Nomenclature* - Betaproteobacteria Архивирано на 8 мај 2008 г.
**Рудолф II**  (германски: *Rudolf II*, роден на  1271

 во Рајнфелден - починал на 10 мај 1290

 во Прага) — владетел од Хабсбуршката династија како војвода од Швабија (1273—1290), војвода од Австрија и Штаерска (до 1282-1283 со Албрехт I).

Рани години
-----------

Рудолф II бил син на Рудолф I, основач на Хабсбуршката династија. Во 1282 година Рудолф ги поставил своите синови на чело на Војводство Австрија и Војводство Штаерска. Така Рудолф станал прв владетел на Австрија од Хабсбуршката династија заедно со неговиот брат Албрехт I.

На 1 јуни 1283 година, според Договорот од Рајнфилд Рудолф II се откажал од овие територии во корист на Албрехт I и бил поставен за војвода на Предна Австрија. Рудолф починал на само 19 години во 1290 година без да ги добие договорените надоместоци од својот брат. Како одмазда за недобивањето на наследство, неговиот син Јохан Парицида, роден по неговата смрт, го убил во 1308 година Албрехт, поради кое се нарекува „*Родоубиец*".

Семејство
---------

Рудолф се оженил во 1289 година во Прага за Агнес, ќерка на Отокар II и имале еден син:

* Јохан Парицида

Надворешни врски
----------------

* Johann Loserth, *Rudolf II. (Herzog von Österreich und Steiermark).* In: Allgemeine Deutsche Biographie (ADB). Band 29, Duncker & Humblot, Leipzig 1889, S. 542–544.
* Constantin von Wurzbach, *Habsburg, Rudolph II. Herzog von Schwaben*. In: Biographisches Lexikon des Kaiserthums Oesterreich. Band 7. Verlag L. C. Zamarski, Wien 1861, S. 135 f.
* *Rudolf II. (Österreich)*, Datenbank „Gedächtnis des Landes" zur Geschichte des Landes Niederösterreich (Landesmuseum Niederösterreich)

|  |
| --- |
| Рудолф II (војвода на Австрија) **Хабсбуршка династија****Роден(а):** 1270  **Починал(а):** 10 мај 1290 |
|
| Претходник**Рудолф I** | **Војвода од Австрија и Војвода од Штаерскасо Албрехт I**1282-1283 | Наследник**Албрехт I** |
*Доколку сакате да прочитате за фудбалскиот клуб, видете ФК Тетекс.*

**КК Тетекс** или **Тетекс ТТК** поради спонзорски причини, е кошаркарски клуб од Тетово, Македонија. Клубот моментално се натпреварува во Втората македонска кошаркарска лига.

Историја
--------

Клубот бил создаден од страна на Благоја Митруш и браќата Вуко и Нуци Савиќ. Подоцна во Тетекс се приклучиле Бране Јуфка и Мике Спироски. Во 1962 година во екипата како јуниор дошол Славчо Марковски - Чаве и од тогаш е присутен во активностите на КК Тетекс. Во сезоната 2018/19, Ангели се натреварувал во Втората лига - Запад, во која завршил на првото место и обезбедил пласман во разигрувањето. Тетекс бил елиминиран во првата фаза, односно четвртфиналето.

Поврзано
--------

* Втора македонска кошаркарска лига
* ФК Тетекс

Наводи
------

1. ↑  „Приказна долга 65 години...". sportmedia.mk. 14 октомври 2017. Посетено на 23 февруари 2018.

Надворешни врски
----------------

* Тетекс на Eurobasket.com
**Биргита Бремер** (родена на 17 јануари 1950 година) — шведски ботаничар и академик, професор на Универзитетот во Стокхолм и директор на ботаничката градина Бергиус .

Кариера
-------

Професорката Бремер докторирала ботаника во 1980 година на Универзитетот во Стокхолм, со тезата „Таксономија на мов од родот Шистидиум". 

Во 1981 година била назначена за Доцент на Универзитетот во Стокхолм; 1983-1990 година била инструктор по систематика.

Помеѓу 1990 и 2000 година била инструктор по систематска ботаника ; во 2000-2001 година служела како декан на одделот за систематика; 2000-2004 година - професор по растителна молекуларна систематика.

Од 2002 година е директор на Фондот Бергиус и директор на Ботаничка градина.  Од 2004 година е професор по систематика на Универзитетот Стокхолм.

Приватен живот
--------------

Таа е омажена за д-р Кор Бремер и имаат две деца.

Достигнувања
------------

На 11 февруари 2009 година, професор Бремер, била избрана за член на Кралската шведска академија на науките ( *Kungliga Vetenskapsakademien*, KVA).

Наводи
------

1. ↑  „Harvard University Herbaria & Libraries".
2. ↑  Taxonomy of Schistidium
3. ↑  „Birgitta Bremer - Bergius Botanic Garden". Архивирано од изворникот на 2019-02-07. Посетено на 2020-10-05.
4. ↑  „архивска копија". Архивирано од изворникот на 2022-03-10. Посетено на 2020-10-05.
Војвода од АвстријаПредлошка:SHORTDESC:Војвода од Австрија

**Рудолф IV**  (германски: *Rudolf IV der Stifter*, роден на 1 ноември 1339

 во Виена - починал на 27 јули 1365

 во Милано) — владетел од Хабсбуршката династија како војвода од Австрија и војвода од Штаерска (1358–1365).

Рани години
-----------

Рудолф бил најстариот син на Албрехт II и Јохана фон Пфирт. Во 1357 година Рудолф IV се оженил за Катарина Луксембуршка, ќерка на Карло IV.

Управување
----------

Тој ја проширил катедралата „Св. Стефан" во Виена, каде подоцна бил погребан. Рудолф IV во 1365 година го основал Универзитетот во Виена, нарлечен и денес *Alma Mater Rudolphina*.

Во 1358/1359 година војводата Рудолф IV издал документ *Privilegium minus*, фалсификувана верзија на документот *Privilegium maius* од 1156 година, според кој документ, Австрија била ставена на исто ниво со изборните кнежевства во Светото Римско Царство. Рудолф IV го уништил оригиналот на Privilegium minus.

Рудолф IV сам се нарекувал надвојвода. Во 1453 година, документот бил признаен од страна на царот Фридрих III. Со царот Карло IV склучил договор според кој по неговата смрт неговото наследство да биде предадено на неговите браќа Албрехт III и Леополд III.

Неговиот портрет бил прв клониран портрен на некој средноевропски владетел.

Наводи
------

1. 1 2 3 4  „*Rudolf IV. der Stifter*" (англиски). Austria-Forum. Посетено на 14 март 2016.

Надворешни врски
----------------

|  |  |
| --- | --- |
| Ризница | „Рудолф IV (војвода на Австрија)" на Ризницата ? |

* Website of the Museum of the Roman Catholic Archdiocese of Vienna

  


| Владејачки титули |
| --- |
| Претходник**Албрехт II** | **Војвода од Австрија,Војвода од Штаерска и Војвода од Корушка**1358–1365 | Наследник**Албрехт IIIиЛеополд III** |
| Претходник**Мајнхард III** | **Гроф од Тирол**1363–1365 |
| **Нова титула** | **Војвода од Крањска**1364–1365 |
**Ботјо Вангелов Тиков** , роден на 13 септември 1956 година, е македонски национален деец од Пиринска Македонија, Бугарија.

Еден од петтемина сопретседатели на партијата ОМО Илинден - Пирин. На собраниските избори 2001 година се кандидатирал за независен пратеник и добил 758 гласови. Учествувал како претставник на партијата на собирот на Европската слободна алијанса (ЕФА)  при нејзиното примање за член.

Наводи
------

1. ↑  „архивска копија". Архивирано од изворникот на 2009-01-06. Посетено на 2008-12-13.
2. ↑  „архивска копија". Архивирано од изворникот на 2007-09-27. Посетено на 2008-12-13.
3. ↑  [*мртва врска*]

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Јазовец** (***Melinae***) е заедничко име за три рода кои припаѓаат на семејството *Mustelidae*: истото семејство на цицачи на коja припаѓаат творовите, ласиците, видрите и некои други останати ѕверови. Постојат осум видови на јазовци, сместени во три потсемејства: *Melinae* (јазовци во Европа и Азија), *Mellivorinae* (медојадни јазовци) и *Taxideinae* (американски јазовец).

Исхрана
-------

Јазовецот се храни претежно со мали цицачи кои живеат на земја, па мошне чест плен му се прериските пци, кои ги ископува од подземните брлози. Тие се активни ноќе, а пленот го наоѓаат благодарејќи на добро развиеното сетило за мирис, вид и слух. Благодарејќи на силните предни нозе и канџи, јазовците се добри копачи, а тунелите кои ќе ги ископаат во потрага по плен ги користат и за спиење.

Размножување
------------

Живеат самостојно, а во текот на сезоната на парење мажјаците и женките ги зголемуваат своите територии во потрага по партнер. Јазовците се парат во доцно лето или рана есен. Во рана пролет женките ги котат младите, најчесто од 1 до 5, во подземното дувло обложено со трева. Младите се раѓаат слепи и беспомошни, па женките ги хранат, негуваат и штитат уште 5 до 6 недели. Поголемиот дел од зимата го поминуваат мирувајќи, иако кај нив нема вистински зимски сон.

Распространетост
----------------

Јазовецот живее во САД, Северно Мексико и во Европа.

Јазовецот како мотив во уметноста
---------------------------------

* „Јазо и светулките" — расказ за деца на македонскиот писател Киро Донев од 2013 година.
* „Крадачи" — песна на македонскиот писател Видое Подгорец.

Наводи
------

1. ↑  Киро Донев, *Приказни од куќичката на дрво*. Скопје: Македоника литера, 2013, стр. 16-17.
2. ↑  Видое Подгорец, *И сончогледите спијат*. Скопје: Македонска книга, Детска радост, Култура, Мисла, Наша книга, 1990, стр. 69.
Буки во Еренбах, Германија
**Бука** (Fagus) — еден вид широколисно дрво од семејството *Fagaceae*. Најраспространет вид во Македонија е обичната бука или *Fagus sylvatica*.

Распространување
----------------

Овој род е распространет со осум до единаесет вида во Европа, Северна Америка и Азија. Буките обично претпочитаат региони што имаат благи зими и не толку топли лета. Региони со сурова зима каде што се среќава доцен мраз, како и сушни лета, не се многу погодни за буките. На јужните граници од нивното распространување, како што е Македонија, тие се ограничени на планинските предели.

Опис
----

Буките се листопадни дрва коишто имаат мазна, сива кора. Лисјата се цели или делумно назабени, од 5–15 cm долги и 4–10 cm широки. Плодот е мал, остар и аглест, долг 10–15 mm. Тој содржи висок процент на танин.

Буката како тема во уметноста
-----------------------------

* „Сама бука" — поема на македонскиот поет Анте Поповски.

Наводи
------

1. ↑  Анте Поповски, *Дрво што крвави*. Скопје: Детска радост, Наша книга, Македонска книга, Култура, Мисла, 1991, стр. 171-172.


  


|  |  |
| --- | --- |
| Stub icon | *Оваа статија за дрво е никулец. Можете да помогнете со тоа што ќе ја проширите.** п
* р
* у
 |
Историски грб.Историски грб.
**Будим** или **Буда** (унгарски: *Buda*; германски: *Ofen*) е западниот дел на унгарската престолнина Будимпешта, сместен на западниот брег на Дунав. Името Буда го има добиено од Бледа, хунски водач, чие име е исто *Буда* на унгарски. Римското име за Буда било Аквинкум (Aquincum) („aqua" значи „вода" на латински.)

Буда зафаќа околу една третина од целосната територија на Будимпешта и е богата со дрва, а и доста ридеста. Најчесто е поврзувана со високи стандарди на живеење, иако тоа зависи од областа на живеење. Познати атракции кои се наоѓаат на нејзина територија се Замокот Буда и Цитаделата.

Будим како тема во уметноста
----------------------------

* „Будимскиот крал и кралицата" (*Будимски краљ и краљица*) - српска народна песна.
* „Што се саит под Будима града" - македонска народна песна.

Наводи
------

1. ↑
2. ↑
3. ↑  „архивска копија". Архивирано од изворникот на 2012-03-25. Посетено на 2010-06-12.
4. ↑  *Народне лирске песме*. Београд: Просвета, 1963, стр. 68-69.
5. ↑  Блаже Тренески, *Стојна ситноода*. Скопје: Студентски збор, 1981, стр. 83.

Поврзано
--------

* Будимпешта
* Пешта
* Обуда

Надворешни врски
----------------

* Википатување: Будимпешта/Буда[*мртва врска*]
* Цртежии од Замокот Буда низ вековите Архивирано на 9 декември 2006 г.

Наводи
------
**Нели Ким Фуртадо** (англиски: *Nelly Kim Furtado*; родена на 2 декември 1978

) — канадска пејачка, текстописец и глумица. Има продадено над 20 милиони албуми ширум светот и повеќе од 20 милиони синглови, со тоа достигнувајќи бројка од 40 милиони продадени снимки на светско ниво. Фуртадо за првпат ја достигнала славата со нејзиниот деби албум, *Whoa, Nelly!*, од кој произлегле два успешни синглови, „I'm Like a Bird" и „Turn Off the Light". „I'm Like A Bird" ја освоила наградата Џуно за Сингл на годината во 2001 и Греми награда за најдобра женска поп изведба. Во 2003, Фуртадо го издала албумот *Folklore*, од кој произлегле три интернационални синглови — „Powerless (Say What You Want)", „Try" и „Força". Три години подоцна го издала албумот *Loose*, којшто постигнал големи успеси на светско ниво. На овој албум се наоѓале четири број еден хитови: „Promiscuous", „Maneater", „Say It Right" и „All Good Things (Come to an End)". По пауза од три години, таа го издала нејзиниот прв шпански албум, *Mi Plan*, со тоа освојувајќи ја латинската Греми награда за Најдобар женски поп албум. Во 2012, Фуртадо ги издала нејзиниот четврти албум на англиски јазик, *The Spirit Indestructible*. Работата на Фуртадо била наградена со бројни награди и признанија, вклучувајќи две Греми награди, 10 Џуно награди како и ѕвезда на канадската Патека на славните. Фуртадо била наградена со признанието „Командант на Редот на принцот Хенри„ на 28 февруари 2014 година, во Торонто, од страна на претседателот на Португалската република.

Дискографија
------------

Главна статија: Дискографија на Нели Фуртадо
* *Whoa, Nelly!* (2000)
* *Folklore* (2003)
* *Loose* (2006)
* *Mi Plan* (2009)
* *The Spirit Indestructible* (2012)

Наводи
------

1. ↑  „"The Spirit Indestructible (Deluxe Version)" von Nelly Furtado" (германски). iTunes. Посетено на 2012-09-18.
2. ↑  „The Spirit Indestructible (Deluxe Version) by Nelly Furtado". iTunes. December 2, 1978. Посетено на 2012-09-18.
3. ↑  „архивска копија". Архивирано од изворникот на 2015-05-11. Посетено на 2014-03-04.
4. ↑  „архивска копија". Архивирано од изворникот на 2014-09-13. Посетено на 2014-03-04.
5. ↑  „архивска копија". Архивирано од изворникот на 2014-03-02. Посетено на 2014-03-04.

Надворешни врски
----------------

* Официјален портал

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 84252722
* LCCN: no2002006842
* ISNI: 0000 0003 7431 1138
* GND: 135207541
* SUDOC: 161777074
* BNF: cb14041997g (податоци)
* BIBSYS: 2104476
* MusicBrainz: 13655113-cd16-4b43-9dca-cadbbf26ee05
* NKC: js20060804032

 |

 |
Слика од пријателски натпревар во фудбал.
**Пријателски натпревар** или **Пријателска** е спортски настан - во екипните спортови - за кои не се доделуваат бодови.

Дефиниција
----------

Статистичките податоци за пријателскитe натпревар меѓу клубови (конечен резултат, присуство на играчи и резултати) немаат - обично - официјална вредност. Ова се должи на фактот што екипите ги планираат пријателските натпревари во претсезонскиот период, односно пред официјално да почне сезоната, со цел да се подготоват за стартот на сезоната и да тренираат.

За разлика од клубовите, пријателските натпревари на репрезентациите се поважни, бидејќи тие имаат поинтензивен распоред од клубовите. За овие селекции, овие натпревари се користат за подготовка за меѓународни турнири. Календарот обично ги опфаќа овие натпревари кога играчите се на одмор од својте клубови.

Правила
-------

Поради неофицијалниот карактер, пријателскиот натпревар може да има различен правилник од другите натпревари. Во фудбалот - на пример - дозволено е да се направат поголем број на замени на место вообичаено дозволените три.

Исто така во фудбалот, календарот на ФИФА точно одредува кои датуми се наменети за меѓународни пријателски.

Поединечни спортови
-------------------

Иако е типично за колективните спортови, пријателскиот натпревар е исто така присутен и во поединечните спортови каде што е познат под името "егзибиција": ова се случува, меѓу другите дисциплини, во бокс и други боречки спортови, потоа во тенис итн.

Наводи
------

1. ↑  Regolamento FIPAV per le gare della stagione 2003-04 (in PDF)
2. ↑  Luigi Panella (14 декември 2012). „La Fifa gela Messi: "Impossibile confermare il suo record"".
3. ↑  „OGGI IN CAMPO ANCHE INTER E JUVENTUS". la Repubblica. 15 август 1987. стр. 18.
4. ↑  „Amichevoli, da Inter-Cska Sofia a Milan-Chelsea ecco il programma delle big". 12 јули 2016.
5. ↑  „A септември primo raduno dell'Italia". la Repubblica. 6 август 1987. стр. 19. Roma
6. ↑  „Учесниците на СП победуваат на пријателски натпревари". 5 јуни 2014.[*мртва врска*]
7. ↑  „Modulo di richiesta amichevoli della FIGC (in PDF)" (PDF). Архивирано од изворникот (PDF) на 2016-04-18. Посетено на 2018-02-17.
8. ↑  „Кошарка, Кошаркарите со 10 пријателски натпревари ќе ја подигнуваат формата за ЕП". Сител. 20 јули 2015.
9. ↑  „Нашата фудбалска репрезентација ќе ја заврши сезоната против Иран и Азербејџан". 23 мај 2016.
10. ↑  „ФИФА ја поништи победата на Белгија над Луксембург". 4 јуни 2014. Text "pubblisher:a1on.mk" ignored (help)[*мртва врска*]
11. ↑  F.I.G.C. – A.I.A. уред. (17 април 2015). „Circolare n° 1 - Stagione sportiva 2004/2005" (PDF). стр. 4. Архивирано од изворникот (PDF) на 2015-04-17. Посетено на 17 април 2015.
**Јани Атанасов** (роден 31 октомври 1999 година) ― македонски професионален фудбалер кој игра како играч од средниот ред за полскиот клуб Краковија.

Клупска кариера
---------------

На 5 јуни 2018 година, Атанасов му се приклучил на Бурсаспор по успешната дебитантска сезона со Академија Пандев во Првата македонска фудбалска лига. Тој го направи своето професионално деби со Бурсаспор во поразот со 2–1 во Супер лигата од Фенербахче на 11 август 2018 година.

На 8 септември 2020 година, Атанасов бил најавен како нов играч на ХНК Хајдук Сплит, потпишувајќи тригодишен договор. Тој пристигнал како слободен играч, откако го раскинал договорот со Бурсаспор и го добил дресот со број 20.

На 23 јануари 2023 година, тој бил префрлен во полскиот клуб Краковија за необјавена сума, потпишувајќи договор на три и пол години.

Меѓународна кариера
-------------------

Иако тој е од македонска националност, тој поседува и бугарско државјанство и затоа ги исполнува условите за да настапува за двете земји. На 11 ноември 2021 година тој го направил своето меѓународно деби за Македонија, заменувајќи го Елиф Елмас во 83. минута на натпреварот од квалификациите за Светското првенство 2022 година против Ерменија, која Македонија го добила со 5-0.

Наводи
------

1. ↑  „Jani Atanasov signs for Bursaspor! - Macedonian Football". 5 јуни 2018. Посетено на 3 мај 2023.
2. ↑  „FENERBAHÇE A.Ş. BURSASPOR - Maç Detayları TFF". *tff.org*.
3. 1 2  „Jani Atanasov novi je igrač Hajduka!". *hajduk.hr* (хрватски). Посетено на 3 мај 2023.
4. ↑  „Jani Atanasov dołącza do Cracovii!" (полски). Краковија. 23 јануари 2023. Посетено на 3 мај 2023.

Надворешни врски
----------------

* Јани Атанасов на Фудбалската федерација на Турција
* Јани Атанасов на soccerway
* Јани Атанасов – Профил на сајтот на УЕФА
**Паскал Митревски** (14 февруари 1912 - 10 февруари 1978) — македонски комунист и национален деец од Егејска Македонија, борец за националните права на Македонците во Грција. За време на Грчката граѓанска војна е министер за снабдување во Привремената демократска влада на Грција.

Животопис
---------

Роден е во село Чука, Костурско, а живеел во гратчето Хрупишча. Член е на КПГ од пред Втората светска војна, по професија адвокат.

На 16 јуни 1943 година Митревски стапил во редовите на Грчката народноослободителна војска (ЕЛАС). Од јули до декември 1943 година е командант на специјална македонска партизанска единица во Костурско. Од декември 1943 година e секретар на СНОФ за Костурско. На 3 декември 1944 година е секретар на Политичката комисија на Македонците во Егејска Македонија. Од 23 април 1945 до ноември 1946 година е секретар на Главниот одбор на Народноослободителниот фронт (НОФ), а потоа станува член на Покраинскиот комитет на КПГ за Македонија. Од јануари 1948 година бил секретар и претседател на НОФ, а од 2 април 1949 година e министер за снабдување во Привремената демократска влада на Грција, како претставник на НОФ.

По поразот на ДАГ во Граѓанската војна, на 3 октомври 1949 година Митревски е уапсен како „Титов агент" и е затворен во логор во Албанија. Префрлен е во Москва, каде во текот на 1952 година е осуден од Врховниот суд на СССР на 25 години затвор. Но, пролетта 1956 година е ослободен, а следната година му е поништена казната.

Во текот на 1957 година заминува за Југославија. На 26 јуни 1963 година е избран за судија на новоформираниот Уставен суд на Македонија.

Наводи
------

1. ↑  Ристо Кирјазовски (ур.), „КПГ и македонското национално прашање 1918-1974", Архив на Македонија, Скопје, 1982, 457 стр.
2. ↑  Службен весник на СРМ, 26/63, 1 стр.

Надворешни врски
----------------

* Паскал Митревски, Прилози за НОБ во Егејска Македонија и Граѓанската војна во Грција
* Извештај на Паскал Митревски до Захаријадис, „Македонска нација"
* Сто години од раѓањето на Паскал Митревски[*мртва врска*]

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 27882345
* LCCN: n95067208
* ISNI: 0000 0000 7859 820X
* GND: 119466511

 |

 |
**Никола Стојчевски** (роден во Ресен на 9 август 1984

) — македонски ракометар.

Кариера
-------

Стојчевски започнал да игра ракомет во тимот на Преспа, а потоа, преку младинската екипа на РК Вардар, станува и дел од сениорскиот тим на Вардар Про. По три поминати сезони во дресот на Вардар, тој започнал интернационална кариера во РК Осиек во 2008 година, а потоа играл во романското првенство во клубовите Клуж Напоха и Пандури Таргу Жију. Стојчевски се вратил во македонската супер лига во 2010 година, потпишувајќи договор со Металург, но сепак, по две поминати сезони, го напуштил клубот и заиграл за тунискиот прволигаш Клуб Африкан.

Со македонската репрезентација, Стојчевски настапил на Европското првенство 2014 во Данска.

Стојчевски првично ја завршил кариерата во дресот на германскиот второлигаш Ферндорф во 2018 година на 33 годишна возраст, но повторно се вратил на професионалниот ракомет две години подоцна, потпишувајќи за шведскиот второлигаш Торсланда.

Наводи
------

1. ↑  „архивски примерок". Архивирано од изворникот на 2013-03-28. Посетено на 2011-06-14.
2. ↑  Стојчевски ја заврши кариерата g-sport.mk; 12 јули 2018
3. ↑  Torslanda HK presenterade flera intressanta nyförvärv Torslanda HK; 25 јули 2020 (шведски)

Надворешни врски
----------------

* Никола Стојчевски на Европската ракометна федерација

|  |  |  |  |  |
| --- | --- | --- | --- | --- |
| 

| * п
* р
* у
Македонска ракометна репрезентација – Европско првенство 2014 - 10-то место |
| --- |
|  |
| 
* 3 Манасков
* 5 Стоилов
* 7 К. Лазаров
* 8 В. Митков
* 9 Јоновски
* 10 Б. Ангеловски
* 13 Ф. Миркуловски
* 14 В. Маркоски
* 15 З. Мојсоски
* 16 Б. Ристовски
* 17 Н. Маркоски
* 19 Ристовски
* 20 П. Ангелов
* 21 Н. Прибак
* 22 Г. Георгиевски
* 25 Н. Стојчевски
* 26 Г. Ојлески
* 28 Д. Пецаковски
* Тренер: Обрван

 | Македонија |

 |
Овошје и лист детали
**Гала** — јаболка со благ и сладок вкус. Јаболкото „гала" е рангирано на второ место во 2006 година на списокот на најпопуларни јаболка во Соединетите Американски Држави, по црвениот делишес и пред златниот делишес. Бојата на кората е неизедначена.

Изглед и вкус
-------------

Гала јаболката се вертикално шарени, пред сѐ со портокалова боја. Тие се слатки и ароматични, може да се додаваат во салати, готвени, или да се јадат сурови и се особено погодни за создавање на сосови.

Историја
--------

Првата јаболкница со гала била една од многуте садници засадени во Нов Зеланд во 1930-тите од страна на Ј. Х. Кид.

Сезона
------

Гала јаболка се одгледуваат од мај до септември во северната полутопка, но, како и повеќето јаболка, се достапни речиси целата година преку употреба на ладно складирање и контролирана атмосфера за одгледување.

Наводи
------

1. ↑  „архивски примерок". Архивирано од изворникот на 2010-12-03. Посетено на 2017-09-09.
2. ↑  „архивски примерок". Архивирано од изворникот на 2015-08-26. Посетено на 2017-09-09.
Грашок
Мајчина душичка, оригано и рузмарин
**Зелјесто растение** (или **билно растение**) — растение чии листови и стебла умираат на крајот од вегетативниот период, венеејќи до земја, и немаат трајно дрвенесто стебло над земја. Овие растенија можат да бидат едногодишни, двегодишни или повеќегодишни.

Едногодишните зелјести растенија целосно умираат по вегетативната сезона или кога ќе процветаат и родат плодови, по што од семето никнуваат нивни потомци.

Стеблата на зелјестите повеќегодишни и двегодишни растенија умираат по вегетативниот период, но извесни делови преживуваат на или под земја, опстанувајќи од една сезона во друга (кај двегодишните ова е до следната вегетативна сезона, кога процветуваат и умираат). Новите гранки и листови излегуваат од опстанатото ткиво на или под земјата, како што се корења, стеблените задебелувања при основата и разни други видови на подземни стебла како луковици, грутчести луковици, столони, ризоми и кртоли. Примери за зелјести двегодишни растнија се морковот, пашканатот и крстенецот; зелјести повеќегодишни растенија се компирот, божурот, хостата, нането, највеќето папрати и највеќето треви. За разлика од нив, незелјестите повеќегодишни растенија се дрвенести растенија чии стебла се секогаш над земјата и опстануваат во живот низ сезоната на мирување, а следната година пуштаат фиданки од надземните делови. Такви се дрвата, грмушките и ползавците.

Некои релативно брзорастечки зелјести растенија (особено едногодишните) се пионерски или раносукцесивни видови. Дригите ја сочинуваат главната вегетација на голем број стабилни живеалишта, јавувајќи се или како приземни растенија во шумите, или во природно отворените живеалишта како ливадите, солените мочуришта и пустините.

Некои од зелјестите растенија знаат да достигнат значајни димензии, како што се дрвата од родот на бананата.

Поврзано
--------

* Треви
* Билка
* Дрвенесто растение

Наводи
------

1. ↑  *Gray's Manual of Botany*, American Book Co. 1889
2. ↑  Solomon, E.P.; Berg, L.R.; Martin, D.W. (2004). *Biology*. Brooks/Cole Thomson Learning. ISBN 978-0-534-49547-3.CS1-одржување: повеќе имиња: список на автори (link)
3. ↑  Levine, Carol. 1995. *A guide to wildflowers in winter: herbaceous plants of northeastern North America*. New Haven: Yale University Press. стр. 1
Млада Аварка
Знамето на Аварите
**Авари** (***кавкаски Авари***) (руски: *аварцы*) — најброен народ во Руската Република Дагестан, каде што сочинуваат околу 29% од населението (аварскиот јазик, како јазик за поширока комуникација, го користи уште еден дел од населението на Дагестан). Аварскиот јазик припаѓа на нахско-дагестанската група од семејството на севернокавкаски јазици. Аварите се од исламска вероисповед, а ги има вкупно околу 1.000.000, од кои околу 912.258 во Русија, 53.000 во Турција, околу 49.800 во Азербејџан и 1.206 во Казахстан.

Историја
--------

Првобитните Авари биле народ со туркиско потекло од Средна Азија. Во 6 век, дел од Аварите се населиле во Источна Европа, каде што го основале Аварскиот Каганат во Панонската Низина. Панонските Авари (*Карпатски Авари*) биле само дел од аварскиот народ, чие мнозинство живеело во Хазарија на Кавказ, каде што се измешале со домородците од Кавказ. По падот на Хазарите, кавкаските Авари формирале моќен канат во 12. век. Покрај денешните Авари, потомци на кавкаските Авари се и Кабардинците (друг кавкаски народ), бидејќи *Авар* и *Кабар* биле две верзии на името на овој народ.

Поврзано
--------

* Аварски јазик (кавкаски) (*кавкаскоаварски јазик*)
* Кабардинци

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Русија Народи во Русија |
| --- |
|  |
| Носителскинароди | 
* Адигејци
	+ Кабардинци
	+ Черкези
	+ Мокшани
* Алтајци
* Балкарци
* Башкири
* Белоруси
* Бурјати
* Ингуши
* Јакути
* Калмици
* Карачајци
* Карели
* Коми
* Маријци
* Мордвини
* Осети
* Руси
* Татари
* Туванци
* Удмурти
* Украинци
* Хакази
* Чеченци
* Чуваши

 |
|  |
| Други домороднинароди | 

|  |  |
| --- | --- |
| Далечен Север | 
* Ајни
* Алеути
* Аљуторци
* Вепси
* Долганци
* Енци
* Ителмени
* Јуити
* Јукагири
* Кереци
* Корјаци
* Лапонци
* Нгасани
* Ненци
* Чуванци
* Чукчи

 |
|  |
| Далечен Исток | 
* Нанајци
* Негидалци
* Нивхи
* Ороци
* Орочи
* Тази
* Удегејци
* Улчи

 |
|  |
| Сибир | 

|  |  |
| --- | --- |
| Централни | 
* Чулимци
* Евенки
* Евени
* Кети
* Ханти
* Манси
* Селкупи
* Телеути

 |
|  |
| Јужни | 
* Кумандинци
* Сојоти
* Теленгити
* Тофалари
* Тубалари
* Туванци-Тоџинци
* Челканци
* Шорци

 |

 |
|  |
| Дагестан | 
* Авари
* Агули
* Азери
* Даргинци
* Кумици
* Лакци
* Лезгини
* Ногајци
* Рутулци
* Табасаранци
* Тати
* Цахури
* *останати*

 |
|  |
| Други | 
* Абазини–Абхази
* Бесермани
* Воти
* Евреи
* Ижори
* Нагајбаци
* Сети

 |

 |

 |
**Минчо Фотев** (познат како **Мина Фотев**), е македонски комунист и национален деец од Егејскиот дел на Македонија. Роден е во Хрупишча, Костурско. Учесник во ЕЛАС од пролетта на 1943 година. Секретар е на НОМС за Егејска Македонија од 1945, а со обединувањето станува член на Покраинскиот одбор на младинската организација ЕПОН за Егејска Македонија. На 20 мај 1947 година е суспендиран од оваа функција и повотрно е активиран во мај 1949 година како секретар на НОМС за Егејска Македонија.

Надворешни врски
----------------

* Михаило Миноски, „Минчо Фотев и национално-ослободителното движење на македонскиот народ во Егејскиот дел од Македонија (1941-1949)"

|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
**Марко и Беле од Костур** — македонска епска песна за Крале Марко.

Содржина
--------

Крале Марко седнал да вечера и ѝ се налутил на жена му, зашто таа не му ја полнела чашата до крај. Затоа, тој си заминал во Солун, каде останал три години. Тогаш, Марковица му пишала писмо, молејќи го да ѝ се смири и да си дојде дома, но Марко ѝ напишал друго писмо, кажувајќи ѝ дека од инает нема да се врати уште три години. Марковица пак му испратила писмо, известувајќи го дека ќе го чека уште еден месец, а потоа ќе се премажи. На тоа, Марко ѝ дал дозвола да се премажи, но под услов да најде поголем јунак од него.

Тогаш, Марковица испратила гласници, кои три дена и три ноќи барале јунак која ќе сака да ја земе за жена. На повикот одговорил Беле од Костур, кој дошол во Варош, ја зел Марковица, заедно со седумгодишниот син, и го ограбил богатството на Марко. Мајка му на Марко му испратила писмо, молејќи го да си дојде дома и да го покрие срамот. Марко ја послушал, а потоа, слушајќи ги нејзините совети, заминал во Света Гора, каде се преправил во калуѓер и оттука заминал во Костур. Таму, некое време просел низ градот, а кога Марковица се породила, Беле ги отворил портите на својата тврдина, канејќи ги луѓето на веселба по повод крштевката на синот.

Така, Марко успеал да влезе во дворецот на Беле. За време на гозбата, Беле ја побарал големата чаша од која Марко пиел вино и ја испразнил двапати. Потоа, чашата почнала да кружи меѓу гостите, при што, седумгодишниот син на Марко успеал да испие половина чаша. Кога чашата стигнала до Марко, тој се преправал дека не може ниту да ја држи во рацете. Потоа, Беле ја побарал сабјата на Марко и лесно ја извадил од футролата. Синот на Марко успеал само малку да ја извади сабјата, а кога таа стигнала до него, Марко за миг го пресекол Беле на два дела. Потоа, ја завиткал Ангелина во рогозина, намачкана со смола и катран, ја запалил, а нејзиното бебе го исекол на парчиња. Потоа, Марко си го зел својот син и се вратил во Варош, на голема радост на мајка му.

Наводи
------

1. ↑  *Јунак над јунаци - епски песни за Марка Крале*, Култура, Скопје, 1967, стр. 36-43.
**Еаурипик** е корален атол и општина составена од три острови. Атолот се наоѓа во западните Каролински Острови и е дел од сојузната држава Јап во Микронезија. Атолот има вкупна површина од 23.6 хектари, а лагуната има 5.921 км2. Сите острови се покриени со кокосови палми. На атолот имало пет острови, но два биле потопени по појавата на тајфуни во 1970-те. Атолот се наоѓа на околу 108 км југозападно од Волеај.

Еаурипик има население од 113 жители според податоците од 2000 година. Голем дел од жителите се со привремен престој на Јап.

Наводи
------

* *Columbia Gazeteer of the World*. Vol. 1, p. 900

1. ↑  „архивски примерок". Архивирано од изворникот на 2009-10-27. Посетено на 2009-10-27.

Поврзано
--------

* Јап
* Микронезија

Надворешни врски
----------------

* Атолот на Oceandots.com

|  |  |
| --- | --- |
| Stub icon | *Оваа статија СД Микронезија е никулец. Можете да помогнете со тоа што ќе ја проширите.** п
* р
* у
 |
**Канте алентехано** бил португалски музички жанр заснован на вокална музика без инструментација од регионот Алентехо. Бил впишан во 2014 година во Репрезентативната листа на УНЕСКО за нематеријално културно наследство на човештвото, била една од двете португалски музички традиции, а другата е фадо.  Неговото потекло потекнува од сличен популарен музички жанр создаден во регионот Минде од кампинос. Се велело дека навиката да се пее без инструменти била вообичаена во сточарството со бикови како средство за координирање на напорите меѓу кампиносците.

Наводи
------

1. ↑  „Cante Alentejano, polyphonic singing from Alentejo, southern Portugal". *unesco.org*. UNESCO. Посетено на November 3, 2015.
2. ↑  „Fado, urban popular song of Portugal". *unesco.org*. UNESCO. Посетено на November 3, 2015.
**Пеперминт** — македонска рок група оформена во 1999 година во Скопје од Горан Трифуновски. Пеперминт досега имаат издадено неколку албуми:„Некако Така" „Ама ако". „Мтв Анплагд" „Пеперминт 2016"

Историја
--------

Во времето кога Горан бил студент на Академијата за Драмски Уметности во Скопје, бил дел од панк бендот „Крв", а потоа водител во ТВ емисијата „Рок Док" каде што се првпат се сретнале со басистот „Мац" кој бил гостин во емисијата со неговиот хард рок бенд. Тие заедно го оформиле Пеперминт со тапанарот Бозо, снимајќи го нивниот прв сингл „Песна" во домашното студио на Горан, кое понатаму се развило во професионално студио.Од 2010 година басист во групата е Јане Тодороски.

Пеперминт почнале да прават свирки во ноќни клубови и барови низ Македонија, но бидејќи рок-музиката не биле популарна во клубовите, се решиле да свират преработки на песни во босанова стил од познати рок, панк и метал бендови заедно со вокалистот Ана под името „Боса Пеперминт". ,

Вистински хит станал нивниот сингл „Девојката со точакот" во комбинација со оригиналниот спот. Пеперминт имаат настапувано на многу настани и свирки, вклучувајќи и unplugged концерт на МТВ.

Пеперминт настапувале на „Скопје гори" , „Д-фестивал„ , „М.А.Р.С фестивал", „Виноскоп„ , „Пиволенд" , „Златни денови Кратово„ , „Лето Крушево" и други поголеми манифестации, имале настапи на „Мтв Адриа„ во Словенија, како и низ цела Република Македонија

Групата е позната и по тоа што е домашен бенд во шоуто Еден на Еден на Жарко Димитриоски.

Горан Трифуновски водачот и основач на бендот Пеперминт компонирал песни за повеќе тв емисии, театарски претстави, реклами, краткометражни филмови

Во 2017 Горан Трифуновски заед јно со Никола Левандис а издаваат книгата со надреалистична содржина „Мрднати раскази

Горан Трифуновски како глумец бил дел од Драмскиот Театар во Скопје ,каде што игррал во претставите „Падот на невиноста "„Собрани дела на Шекспир" , „Хомо Еректус„ , како и во претставите „Арт", „Ромео и Јулија сега"

Играл во повеќе играни филмови како : „Стрмоглави" , „Мајки„ , Бунило" , „ Лазар", „До балчак" , „Три дена во септември" , „Исклучиво жолти лалиња" , „Исцелител" , „Здивот на ангелот„ и др...

Дискографија
------------

### Албуми

* „Некако така"
* МТВ Анплагд
* „Ама ако"
* Пеперминт 2016

### Песни

* „Нос"
* „Песна"
* „Дефиниција"
* „Девојката со точакот"
* „Зошто не се смееш?"
* „Време"
* „Сара"
* „Забава"
* „Мравки"
* „Извини"
* „И ден и ноќ"
* „I see You"
* „Ако"
* „Бранка"
* Црвено, жолто, зелено
* Сошиен
* „Ridingmy Harley in the Rain"
* „Твоето куче"
* Ќерката на наставникот
* Другака ти од маало
* Добро
* Лапни пеперминт
* Сакаш ама нема
* Бранка

```
Сошиен
```

* Супер ден
* Не си со сите
* Црвено, жолто, зелено

Наводи
------

1. 1 2  „архивска копија". Архивирано од изворникот на 2012-07-28. Посетено на 2012-07-29.
2. ↑  https://www.youtube.com/user/EdenNaEdenTV

Надворешни врски
----------------

* Пеперминт на Македонска Музичка Мрежа
* Горан Трифуновски на YouTube
Димитар Цанко
**Димитар Цанко** (Бобоштица, Горица (Корча), 1814 - 7 октомври 1904

) — македонски преродбеник, учител и борец за будење на македонската национална свест во Корчанско. Тој има најистакната улога во изградбата на историскиот континуитет на македонската културна традиција во југоисточна Албанија.

Животопис
---------

Основно училиште на грчки јазик завршил во родното село Бобоштица. Во раната младост живеел во местото Питешти, Романија, каде имало голема колонија на бобошчани, со свое здружение „***Fratria de Boboscani den Macedonia",*** потоа завршил лицеј во Цариград*.*

Од Цариград се вратил во родното место, каде почнал да учителствува педесетина години и бил активен општественик. Се знаимавал со преведувачка работа, претежно од грчки на македонски, на месниот говор. Пишувал еден вид спомени, автор е на осум песни во ноти. Познат под прекарот *Даскал* и неговите трудови претставуваат особено богатство за упорноста на Македонецот во употребата на својот јазик.

Во историските документи неговото име се сретнува како потписник на *Писмо - Молба* од 26 октомври 1873 година, кое било испратено до егзархот Атим I, во Цариград. Молбата на бобошчани и дреновчани била потпишана од 17 првенци во селото Бобошчица, меѓу кои и двајца монаси од истото село. Писмото било напишано со грчки букви, но на македонски јазик, на наречјето што се говори во околината на селото Нестрам, Костурско. Димитар Цанко бил и одличен калиграф.

Димитар Цанко, заедно со Поп Теодор Иконом, превеле од грчки на македонски јазик едно изборно евангелие од село Бобошчица со 17 листа.

Наводи
------

1. 1 2  *Личности од Македонија*. Скопје: МИ-АН. 2002. стр. 347. ISBN 9989-613-28-1. На `|first=` му недостасува `|last=` (help)
2. ↑  Илинден, Весник (2020-05-26). „Димитар Цанко (1814 - 1904) — македонски просветен деец од Бобоштица, Корчанско". *Македонски весник Илинден -*.
3. 1 2  *Вистината за Егејска Македонија*. Торонто, Канада: Risto Stefov Publications. 2017. стр. 9. На `|first=` му недостасува `|last=` (help)
4. ↑  Илинден, Весник (2020-06-11). „Поп Теодор Икономо (1831, Бобоштица – 1910 Бобоштица) чувар на духот на македонската традиција на Македонците во Албанија". *Македонски весник Илинден -*.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Атлас** е планинска област во северозападна Африка, која се наоѓа меѓу Атлантскиот Океан со Средоземното Море и пустината Сахара. Се протега во државите Мароко, Алжир и Тунис. Има должина од околу 2.500 км, а широчина од 250 до 300 км. Највисоките врвови достигаат над 4.000 м. Планината Атлас е сиромашна со вода. Климата при Атлантскиот Океан и Средоземното Море во пониските делови е средоземна, во повисоките делови е степска, а од јужната страна на планината е пустинска. Населението е разместено во приморските делови.

Поглед на планините

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 315125605
* LCCN: sh85009230
* GND: 4003394-6
* BNF: cb13319258b (податоци)
* NKC: ge311219

 |

 |